[{"text_idx": "#000002", "text": "Mae hwn yn gyfnod o helbul i bawb, yn enwedig y rhai ohonom sydd yn dioddef o broblemau iechyd meddwl. Cyn Covid-19 efallai bod gen ti dechnegau ymdopi gwych. Efallai bod bywyd wedi newid i rywbeth hollol ddiarth, yn atal ti rhag gwneud y pethau roeddet ti\u2019n ei wneud i ymdopi cynt, ond mae posib cadw rheolaeth o hyd."}, {"text_idx": "#000006", "text": "Efallai nad yw\u2019n bosib cael rheolaeth ar y firws, ac mae yna gyfreithiau yn dweud beth y cawn wneud, ond anghofia hyn! Dyma\u2019r diwrnod rwyt ti\u2019n cael rheolaeth ac yn creu \u2018normal\u2019 newydd."}, {"text_idx": "#000007", "text": "Cysgu\u2019n hwyr \u2013 bwyta sothach \u2013 gwylio teledu \u2013 cysgu \u2013 ailadrodd! Ni fyddi di\u2019n teimlo\u2019n gre\u0302t os wyt ti\u2019n treulio bob diwrnod mewn lw\u0302p o ddim byd. Bydd cael trefn yn rhoi synnwyr o gyflawniad. Bydd yn rhoi teimlad o normalrwydd i sefyllfa od. Nid oes rhaid i ti ddechrau trefnu amser i fynd i\u2019r ty\u0302 bach, ond bydd cadw at amser deffro, gwely a bwyta bob dydd yn helpu. Cadwa amser i gadw\u2019n heini a chyflawni gweithgaredd bob hyn a hyn a bydd dy ddiwrnod yn un prysur."}, {"text_idx": "#000010", "text": "3. Cael pecyn cymorth lles meddwl"}, {"text_idx": "#000011", "text": "Mae yna sawl ffordd wych i reoli dy iechyd meddwl, ac mae cael rhestr ohonynt, pecyn cymorth lles meddwl, yn gallu helpu. Efallai dy fod di\u2019n defnyddio rhai ohonynt eisoes, o dechnegau tynnu sylw fel cael bocs hapus pan fyddi di\u2019n teimlo\u2019n drist, i syniadau ymlacio pan fydd pryder yn dod yn ormod. Efallai bod rhywbeth yn gweithio un diwrnod, ond ddim yn gweithio\u2019r diwrnod wedyn, felly cadwa\u2019r pecyn cymorth lles meddwl yn agos. Gall hwn fod yn rhestr o awgrymiadau tynnu sylw neu ymlacio ar dy ffo\u0302n symudol, neu nodyn ar ddrws yr ystafell wely. Gallet ti edrych arno os wyt ti\u2019n cael diwrnod anodd, a dechrau cael rheolaeth unwaith eto."}, {"text_idx": "#000012", "text": "Os wyt ti\u2019n cymryd meddyginiaeth i ymdopi gyda phryder neu iselder, yna paid stopio. Paid bod ofn cysylltu gyda dy ddoctor os wyt ti\u2019n teimlo bod angen adolygu dy feddyginiaeth. Mae\u2019n bosib gallant drefnu ail bresgripsiwn neu gynnig cefnogaeth dros y ffo\u0302n neu alwad fideo."}, {"text_idx": "#000013", "text": "Wel, am amser hawdd i fwyta sothach a binjo Netflix, ond CADWA DRAW O\u2019R REMO\u0302T! Ceisia gadw ar dy lwybr iach, neu os nad oeddet ti\u2019n iach iawn cynt, manteisia ar y cyfle i wneud newidiadau iachus. Gan dy fod di adref drwy\u2019r adeg beth bynnag, nid oes cyfle gwell i goginio\u2019n iach. Nid yw\u2019n bosib defnyddio\u2019r hen esgus o \u201cges i ddim amser i baratoi\u201d sydd yn golygu dy fod di\u2019n prynu brechdan llawn calori\u0308au o\u2019r siop dros dy awr ginio. Ceisia fwyta llysiau a ffrwythau ffres. Darllena\u2019r wybodaeth yma gan Mind am sut gall bwyd gael effaith ar dy hwyliau."}, {"text_idx": "#000014", "text": "Dim ond unwaith y dydd rwyt ti\u2019n cael mynd allan, felly manteisia ar yr amser yma ac ymarfer y corff yn ddyddiol. Paid gwastraffu hyn; cymera anadl ddofn o awyr iach hyfryd! Mae yna lawer o sesiynau cadw\u2019n heini am ddim ar-lein hefyd. Mae rhai campfeydd lleol yn postio heriau dyddiol ar wefannau cyfryngau cymdeithasol neu mae gen ti se\u0302r fel Joe Wicks yn cynnig dosbarthiadau am ddim. Gall ymarfer corff fod yn wych i\u2019r meddwl wrth iddo ryddhau endorffinau fydd yn gwella\u2019r hwyliau ac yn helpu ti i gysgu\u2019n well yn y nos! Edrycha ar gyngor Meic \u20184 Ffordd i Gadw\u2019n Heini Tra\u2019n Sownd Yn Y Ty\u0302\u2019. A pwy sydd ddim yn hoff o wisgo tracsiwt neu Lycra cyfforddus?"}, {"text_idx": "#000015", "text": "Gwna amser i ti dy hun. Efallai bod hyn yn anoddach yn y \u2018lockdown\u2019 gyda thy\u0302 llawn pobl, ond ceisia ddarganfod gofod bach i ymlacio ar ben dy hun. Er ei bod yn bwysig cadw\u2019n brysur, mae hefyd yn bwysig i beidio gwneud gormod hefyd. Gwna amser i ymlacio, bod hynny\u2019n myfyrio, cymryd bath hir, darllen neu wylio dy hoff ffilm ar ddiwedd y dydd."}, {"text_idx": "#000017", "text": "Dyma\u2019r amser perffaith i roi tro ar rywbeth newydd a dysgu sgiliau newydd. Gall amser fod yn brin iawn ym mywyd \u2018normal\u2019, ond ar hyn o bryd mae\u2019n debyg bod gennym ddigon ohono. Ni fydd y cyfnod yma yn parhau am byth, felly manteisia arno nawr. Chwilio am yr hen offer gwnio, yna pobi teisen neu dorth, rhoi tro ar ioga ar YouTube neu ddysgu iaith newydd ar-lein. Efallai dy fod di\u2019n gaeth i bedwar wal ond mae\u2019r byd yn agored i ti."}, {"text_idx": "#000018", "text": "Efallai nad yw\u2019n bosib cyfarfod gyda ffrindiau, ond mae posib cadw mewn cysylltiad drwy fideo neu negeseuon. Na, nid yw hyn yr un peth a\u0302 gweld rhywun wyneb i wyneb, ond mae\u2019n well na pheidio bod mewn cyswllt. Bydd pobl yn gwybod dy fod di\u2019n dal i feddwl amdanynt. Gallet ti chwarae cwis rhithiol dros alwad fideo; mae yna ddigon o apiau galwadau fideo ar gael."}, {"text_idx": "#000021", "text": "Am ddim o ffonau symudol. Ni fydd yn ymddangos ar y bil."}, {"text_idx": "#000030", "text": "Arholiadau a dy Iechyd Meddwl"}, {"text_idx": "#000032", "text": "Gwybodaeth am y Brechlyn Covid i rai 12 i 15 oed"}]